**Správa revíznej komisie**

Dovoľte mi predniesť správu Revíznej komisie o vykonaných zisteniach od poslednej Konferencie ObFZ Dunajská Streda konaného dňa 13.7.2018.

Základné povinnosti a úlohy kontrolóra a revíznej komisie ako nezávislého orgánu, ktorý vykonáva okrem iného aj kontrolu hospodárenia Oblastného futbalového zväzu Dunajská Streda a dodržiavania noriem a poriadkov vychádzajú zo Stanov Oblastného futbalového zväzu Dunajská Streda zakotvených v článkoch 50,51. Na základe toho je kontrolór a revízna komisia oprávnená požadovať od sekretariátu a orgánov Oblastného futbalového zväzu Dunajská Streda predloženie podkladových materiálov a nazerať do účtovných dokladov s cieľom zistenia stavu a spôsobu hospodárenia Oblastného futbalového zväzu Dunajská Streda. V hodnotenom období sa revízna komisia zamerala na sledovanie plnenia úloh vyplývajúcich zo základného poslania Oblastného futbalového zväzu Dunajská Streda ako aj uznesení prijatých orgánmi Oblastného futbalového zväzu Dunajská Streda.

Táto činnosť bola zabezpečená prostredníctvom predsedu revíznej komisie, ktorý bol pozývaný na zasadnutia Výkonného výboru Oblastného futbalového zväzu Dunajská Streda a ktorých som sa pravidelne zúčastnil. Tu môžem skonštatovať, že rokovania Výkonného výboru boli konštruktívne, pragmatické a v súlade so stanovami. Pozývanie predsedu revíznej komisie na zasadnutia výkonného výboru hodnotím veľmi pozitívne, vzhľadom k tomu, že aj keď predseda RK nemá právo hlasovať, je priamo pri rozhodovaní o závažných skutočnostiach a následne pri prijímaní uznesení, ktoré môže svojimi pripomienkami pozitívne ovplyvniť a zabrániť tak prijatiu chybných uznesení, ktoré by boli neskôr predmetom konania revíznej komisie.

Revízna komisia sa zaoberala:

- **kontrolou účtovných dokladov (výdavkových a príjmových dokladov, prijatých faktúr), kontrolou výpisov z účtu, kontrolou uznesení VV,**

- **kontrolou zberných faktúr a ich úhrad,**

- kontrolou **plnenia rozpočtu**

**V analýze príjmovej a výdavkovej časti za rok 2018 a 2019 (do mesiaca september) revízna komisia  skontrolovala faktúry, pokladňu, výpis bankových účtov, výdavkové a príjmové doklady za obdobie 01-12/2018 a 01-09/2019 a skonštatovala, že sú pravdivé, presné, úplné, doložené podkladmi. Takisto sa zaoberala kontrolou plnenia Uznesení VV ObFZ a skonštatovala, že všetky uznesenia boli splnené resp sa plnenia.**

**Takisto skontrolovala úhradu zberných faktúr a skonštatovala, že všetky záväzky klubov voči ObFZ sú uhradené ku dňu 30.9.2019.**

**ReK previedla kontrolu hospodárenia ObFZ v období 01-12/2018 a 01-09/2019. Ku dňu 30.09.2019 bol stav finančných prostriedkov nasledovný:**

-**pokladňa €**

-**banka BU €**

-**termínovaný vklad 4979,09 €**

**RK ObFZ skontrolovala plnenie Rozpočtu ku dňu 30.09.2019.**

**Revízna komisia bola tiež pri Inventarizácii majetku ObFZ Dunajská Streda, ktorá prebehla začiatkom mesiaca november 2019.**

Pri celkovom hodnotení práce výkonných orgánov zväzu, revízna komisia konštatuje, že tieto pracovali v súlade so stanovami zväzu a plnili úlohy, ktoré boli schválené alebo kladené na ne.

**Na ReK neboli v rokoch 2018 a 2019  adresované podnety na prešetrenie.**

**Na základe žiadosti ReK a VV ObFZ Dunajská Streda prostredníctvom sekretariátu začiatkom roku boli FK požiadané o predloženie svojich stanov, na základe ktorých vykonávajú svoju činnosť. Po prekontrolovaní jednotlivých stanov ReK prišla k záveru, že až na výnimky sú všetky stanovy zastaralé, nekorešpondujú s nastolenými úlohami v rámci futbalového hnutia, nie sú v súlade resp. neobsahujú ustanovenia, ktoré sú vyžiadané zo strany SFZ od svojich členov. Jednou z hlavných činností v roku 2020 by mala byť zjednotenie stanov členov ObFZ na základe vypracovaného vzoru Oblastným futbalovým zväzom Dunajská Streda. Taktiež vyriešenia nesúladu štatutárnych orgánov v jednotlivých kluboch s informačným systémom slovenského futbalu.**

**Revízna komisia sa zúčastnila aj na pracovnom stretnutí s funkcionármi a trénermi mládežníckych družstiev. ReK pozitívne hodnotí, že súťaže mládežníckych družstiev boli vytvorené na základe požiadaviek a dohody s funkcionármi mládežníckych družstiev.**

Revízna komisia tiež pozitívne hodnotí e-mailovú komunikáciu sekretariátu Oblastného futbalového zväzu Dunajská Streda s členmi, ako aj prezentovanie v masovokomunikačných prostriedkoch.

Záverom Revízna komisia vyslovuje poďakovanie všetkým orgánom Oblastného futbalového zväzu Dunajská Streda na čele s jej predsedom Ing. Benovičom, ako aj Vám, všetkým členom za činnosť, ktorú robíte pre rozvoj futbalu v našom regióne.

Správu predkladal:

Revízna komisia: Ing. Imrich KOVÁCS – predseda ReK v.r.

Dňa: 20.11.2019